recursal/SuperWikiNEXT-32B huggingface dataset:
ניל סדקה
**ניל סדקה** (באנגלית: **Neil Sedaka**; נולד כ**ניסים צדקה** ב-13 במרץ 1939) הוא זמר, פסנתרן ויוצר יהודי-אמריקאי.

סדקה בצעירותו
-------------

נולד בשם ניסים צדקה בברוקלין שבניו יורק. אביו היה יהודי יליד טורקיה ממוצא יהודי-לבנוני, ואימו הייתה יהודייה ילידת ארצות הברית ממוצא אשכנזי (הוריה היגרו מרוסיה ופולין). כבר כילד החל להופיע בנגינה על פסנתר, ואף התקבל כחבר קבוע בתוכנית רדיו מצליחה. עם סיום לימודיו בתיכון, התקבל סדקה ללימודי מוזיקה בבית הספר ג'וליארד היוקרתי. בשנת 1958 הלחין סדקה את השיר Stupid Cupid לזמרת קוני פרנסיס. הצלחתו המסחררת של השיר זיכתה את סדקה בחוזה בחברת תקליטי RCA בארצות הברית.

הקריירה כזמר
------------

סדקה זכה להצלחה מסחררת כבר עם תחילת הקריירה בסוף שנות ה-50 של המאה ה-20. בין שיריו המוכרים ביותר אשר הגיעו למקומות הגבוהים במצעדי הפזמונים היו: "You Mean Everything To Me",‏ "Happy Birthday Sweet Sixteen",‏ "Calendar Girl". הלהיט שלו "Oh! Carol" משנת 1959 נכתב בהשראת קרול קינג. במעין תשובה הומוריסטית, הוציאה קינג את השיר "Oh! Neil" בשנת 1963.

הצלחתו הגדולה ביותר כזמר הגיעה כאשר הצליח להכניס שלושה שירים אל המקום הראשון במצעד האמריקאי. שירים אלו: "Breaking Up Is Hard to Do" בשנת 1962, "Laughter in the Rain" ו-"Bad Blood" בשנת 1975 זיכו את סדקה בתהילת עולם ובכוכב על רצפת שדרת הכוכבים של הוליווד.

בנוסף הקליט שתי הקלטות נדירות בעברית, למלים של חיים קינן. (ניל סדקה - למה שוב אינך עמי)

עבודתו כיוצר
------------

סדקה עבד במהלך השנים עם כמה מהאמנים והלהקות החשובים בעולם הבידור, בין השאר כתב סדקה בצוותא עם הווארד גרינפלד את השיר Love Will Keep Us Together לצמד Captain & Tennille אשר הגיע למקום הראשון במצעד האמריקאי, וכן עבד עם אמנים כגון אלטון ג'ון ולהקת אבבא.

סדקה ממשיך להופיע וליצור עד לימים אלו. מקורביו החלו לאחרונה בארגון עצומה להכנסת סדקה להיכל התהילה של הרוק אנד רול.

קישורים חיצוניים
----------------

ויקישיתוף מדיה וקבצים בנושא **ניל סדקה** בוויקישיתוף
* 

* אתר האינטרנט הרשמי של ניל סדקה
* ניל סדקה, ברשת החברתית פייסבוק

* ניל סדקה, ברשת החברתית אקס (טוויטר)

* ניל סדקה, ברשת החברתית אינסטגרם

* ניל סדקה, במסד הנתונים הקולנועיים IMDb (באנגלית)

* ניל סדקה, באתר Rotten Tomatoes (באנגלית)

* ניל סדקה, באתר אייטונס (באנגלית)

* ניל סדקה, באתר ספוטיפיי

* ניל סדקה, באתר AllMusic (באנגלית)

* ניל סדקה, באתר MusicBrainz (באנגלית)

* ניל סדקה, באתר Discogs (באנגלית)

* ניל סדקה, באתר Songkick (באנגלית)

* ניל סדקה, באתר Genius

* ניל סדקה, באתר SecondHandSongs

* ניל סדקה, באתר בילבורד (באנגלית)
* שיר שהקליט בעברית
* ניל סדקה, דף שער בספרייה הלאומית

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007504438605171
* BNE: XX1117100
* BnF: cb138996192 (data)
* CiNii: DA02849404
* GND: 134518578
* ISNI: 0000 0000 8120 999X
* LCCN: n82077872
* MusicBrainz: 577d92bd-32ac-48b6-86df-4db6b0b52fbf
* NDL: 001165219
* NKC: mzk2004261376
* NLP: a0000002120193
* NTA: 070555273
* SUDOC: 159835739
* Trove: 1205243
* VIAF: 42026618
* WorldCat: lccn-n82077872

 |
**גשר הרכבת מעל עמק איילון** (המכונה גם **גשר 6**) הוא הוויאדוקט הארוך ביותר במדינת ישראל. הגשר חולף מעל עמק איילון והוא חלק ממסילת ירושלים - גנות. אורכו 1.2 קילומטר, וגובהו בנקודה הגבוהה ביותר מהקרקע הוא 40 מטרים.

מיקום
-----

תוואי מסילת הרכבת ממודיעין לירושלים, עליו הוחלט בשנת 2001, מכונה חלופה A1. אורך הקטע שמאזור כפר דניאל בסמוך למודיעין עד לתחנת הרכבת בנייני האומה הוא 28 קילומטר, והוא כולל 10 גשרים ו-3 מנהרות באורך כולל של כ-20 קילומטר. הגשר נבנה כדי לאפשר לרכבת לנסוע במהירות של 160 קילומטר לשעה, ובכך לאפשר נסיעה מהירה מירושלים לתל אביב בפחות מ-30 דקות.

גשר 6 חוצה את חלקו הצפוני של עמק איילון, וחולף מעל כביש 3 סמוך למודיעין. צדו המערבי סמוך מאוד ליישוב שעלבים וצדו המזרחי מסתיים בצלע גבעה, בסמוך לפארק קנדה, שם מתחברת המסילה למנהרה מספר 1, שאורכה 3.5 קילומטר.

מבנה
----

למעשה זהו ויאדוקט כפול - עבור שתי מסילות רכבת. כל אחד משני חלקי הוויאדוקט הכפול ניצב על גבי 24 עמודי בטון, ובסך הכל 48 עמודים. בניית הויאדוקט הצריכה 100 אלף מטר מעוקב בטון ו-10 אלף טון פלדה. עלות הקמתו - כ-140 מיליון שקלים. הגשר נבנה על ידי חברת מנרב, החל מהמחצית השנייה של 2006 עד אמצע 2008.

העמודים חלולים, כדי שיעמדו ברעידות אדמה. הם נבנו בשיטת בנייה הנקראת "תבנית מטפסת": יוצקים בטון לתבנית בגובה של כ-5 מטרים ולאחר מכן מרכיבים מעליה תבנית נוספת וחוזר חלילה.

הגשר עצמו הוקם בשיטת בנייה נורווגית הקרויה MSS‏ (Movable Scaffolding System - מערכת פיגומים ניידת), שנוסתה בישראל לראשונה בבניית ויאדוקט זה. בשיטה זו מניחים תבנית יציקה ענקית בין שני עמודים, ויוצקים לתוכה מאות מטרים מעוקבים של בטון. לאחר מכן מזיזים את התבנית באמצעות כוחות הידראוליים אל המרווח שבין העמודים הבאים. כיוון הקמתו של הויאדוקט היה ממערב למזרח.

גלריית תמונות
-------------

* רכבת חשמלית חולפת על גשר הרכבת מעל עמק איילוןרכבת חשמלית חולפת על גשר הרכבת מעל עמק איילון
* קרונועי סימנס דזירו במהלך נסיעה על הגשרקרונועי סימנס דזירו במהלך נסיעה על הגשר
* תבנית הבטון הניידת בשיטת הבנייה MSSתבנית הבטון הניידת בשיטת הבנייה MSS
* מעבר הויאדוקט מעל כביש 3מעבר הויאדוקט מעל כביש 3
* החלק המערבי, ברקע משמאל - שעלבים, ברקע מימין - מודיעיןהחלק המערבי, ברקע משמאל - שעלבים, ברקע מימין - מודיעין
* הויאדוקט מעל כביש 3 - העמודים הגבוהים ביותר בגובה 40 מטרהויאדוקט מעל כביש 3 - העמודים הגבוהים ביותר בגובה 40 מטר

מראה הגשר מדרום, על רקע העיר מודיעין

מראה הגשר מדרום, על רקע העיר מודיעין

ראו גם
------

* ויאדוקט

קישורים חיצוניים
----------------

ויקישיתוף מדיה וקבצים בנושא **גשר הרכבת מעל עמק איילון** בוויקישיתוף
* יאיר אלטמן, נא להכיר - הגשר הכי גדול בארץ - מודיעין News‏, 27 בינואר 2008
* Movable Scaffolding System - Minrav engineering & building

| מסילת ירושלים - גנות |
| --- |
| תחנות | ירושלים – יצחק נבון • נתב"ג • ירושלים - מרכז (בתכנון) • ירושלים - החאן (בתכנון) | גשר הרכבת מעל עמק איילוןגשר הרכבת מעל עמק איילון |
| גשרים | מעל כביש 1 (גשר 1) • גשר 2 • גשר 3 • גשר 4 • גשר 5 • עמק איילון (גשר 6) • גשר 7 •  נחל יתלה (גשר 8) • גשר 9 • עמק הארזים (גשר 10) |
| מנהרות | מנהרת הרכבת ליד מחלף שפירים • מנהרה 1 • מנהרה 2 • מנהרה 3 • מנהרה 3A • מנהרה 4 |
**גרגוריוס הארבעה עשר** (בלטינית: **Gregorius XIV**;‏ 11 בפברואר 1535 – 16 באוקטובר 1591; נולד בשם **ניקולו ספונדראטו** או **ספונדראטי** Niccolò Sfondrato / Sfondrati) היה אפיפיור מ-5 בדצמבר 1590 ועד מותו.

חייו עד בחירתו
--------------

נולד בעיר הזעירה Somma Lombardo בדוכסות מילאנו. אמו, שהייתה בת לבית ויסקונטי, מתה בלידתו. אביו הוכתר על ידי פאולוס השלישי לכומר במעלת קרדינל בשנת 1544.

ניקולו למד בפרוג'ה ובאוניברסיטת פדובה והוסמך לכמורה. ב-1560 (בגיל 25) מונה לבישוף של קרמונה. בין השנים 1561 ל-1563 השתתף במושבי ועידת טרנטו.

ב-12 בדצמבר 1683 מינה אותו גרגוריוס השלושה עשר לקרדינל ולכומר כנסיית סנטה צ'צ'יליה אין טרסטוורה ברומא.

אפיפיוריותו
-----------

האפיפיור הקודם, אורבנוס השביעי נפטר לאחר שכיהן 12 ימים בלבד. הקונקלווה התקיימה מאז מותו ב-8 באוקטובר ונמשכה כחודשיים, במהלך התנהל קרב בין תומכי פליפה השני, מלך ספרד לבין שאר הסיעות, כאשר כל מועמד שהועלה על ידי הסיעות נחסם על ידי נציגי הכתר הספרדי ולהפך. לבסוף ניסו חלק מסיעות הקרדינלים לשתף פעולה עם נציגות הכתר ולתמוך במועמדה, ניסיון שכמעט והצליח, אך נתקל באופוזיציה חזקה שנתמכה מצדם של קרדינלים ממשפחות האצולה ספורצה ומדיצ'י שהובילו לבחירתו של ספונדראטי בן ה-55, שהיה מועמד נסבל גם מבחינת הספרדים, אם כי לא נחשב למועמד בעל סיכוי בתחילת הקונקלווה. עם הוודע דבר היבחרו קרא לעבר הנאספים: "אלוהים ירחם עליכם, מה עשיתם?!" הוא נטל לעצמו את השם גרגוריוס, לזכר קודמו, גרגוריוס השלושה-עשר.

זמן כהונתו הקצר הסתמן במעורבות גדלה והולכת של מדינת האפיפיור במלחמות הדת בצרפת, תוך זניחת המדיניות הזהירה של הכס הקדוש עד אז, שהעדיף לנסות ולאזן בין אינטרסים של ספרד ואלו של צרפת ולא לתמוך מדי בצד מן הצדדים. ב-1 במרץ 1591 נידה האפיפיור את אנרי הרביעי, מלך צרפת הפרוטסטנטי מן הכנסייה בעוון כפירה. הוא ארגן צבא פלישה לצרפת בראשות אחיינו והקציב סך של 15,000 סקודי לטובת מימון הליגה הקתולית בפריז.

בבולה *Cogit nos* מ-21 במרץ 1591 אסר על הימורים על תוצאות של קונקלוות או מינויי קרדינלים, והשית על מבצעיהם עונש של נידוי. בבולה *Bulla Cum Sicuti* מ-18 באפריל הורה על שחרור העבדים הילידים בפיליפינים.

הוא מת כתוצאה מסיבוך הכרוך באבני כיס מרה גדולות.

קישורים חיצוניים
----------------

ויקישיתוף מדיה וקבצים בנושא **גרגוריוס הארבעה עשר** בוויקישיתוף
* ערך, האנציקלופדיה הקתולית
* ביוגרפיה, את NNDB
* ביוגרפיה (אורכב 02.02.2017 בארכיון Wayback Machine), ספריית הוותיקן
* כתר משולש אודות גרגוריוס הארבעה-עשר
* תפקידים
* גרגוריוס הארבעה עשר, באתר "Find a Grave" (באנגלית)
* גרגוריוס הארבעה עשר, באתר אנציקלופדיה בריטניקה (באנגלית)

|  |  |  |
| --- | --- | --- |
| **הקודם**:**אורבנוס השביעי** | **אפיפיור(רשימת האפיפיורים)** | **הבא**:**אינוקנטיוס התשיעי** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007397415905171
* BNE: XX958441
* BnF: cb13492438d (data)
* CANTIC: a10326108
* GND: 10014263X
* ICCU: BVEV071850
* ISNI: 0000 0000 6299 1592
* LCCN: n90000056
* NKC: jo2006219826
* NLA: 35686041
* NLP: a0000002334165
* NTA: 072482591
* RERO: 02-A025936569
* SNAC: w6kw6v6c
* SUDOC: 075227835
* Trove: 1042327
* ULAN: 500355722
* VcBA: 495/21204
* VIAF: 295180128
* WorldCat: lccn-n90000056

 |
**הרמה האנרגטית (Energy Charge)** הוא מדד המבטא את מצבו האנרגטי של התא ומסומן בקיצור **E.C**.

מספר רב של תגובות כימיות במטבוליזם של התא מבוקרות על ידי המצב האנרגטי בו התא נמצא, כאשר ATP הוא המטבע האנרגטי הנפוץ ביותר בתאים ולכן משקף את רמתו האנרגטית של התא.

רמה אנרגטית מוגדרת כך: 

{\displaystyle {\mbox{Energy charge}}={\frac {[{\mbox{ATP}}]+{\frac {1}{2}}[{\mbox{ADP}}]}{[{\mbox{ATP}}]+[{\mbox{ADP}}]+[{\mbox{AMP}}]}}}

מדד הרמה האנרגטית פרופרציונלי לחלק היחסי (פראקציה) של ה-ATP בתא הנמדד במולים, ועוד חצי מפרקציית ה-ADP. זאת מכיוון ש-ATP מכיל שני קשרים אנהידרידים, בעוד ADP מכיל קשר אנהידרידי אחד. 

מדד הרמה האנרגטית יניב ערכים שבין 0 (כאשר התא רווי ב-AMP) לבין 1 (כאשר התא רווי ב-ATP).
דניאל אטקינסון הראה כי כאשר מדד הרמה האנרגטית גבוה (שואף ל-1), מסלולים קטבוליים המפיקים ATP מעוכבים ומסלולים אנאבוליים הדורשים השקעת מולקולות ATP משופעלים.
מכאן ניתן כמובן להסיק כי כאשר מדד הרמה האנרגטית נמוך (שואף ל-0), אותם המסלולים הקטבוליים ישופעלו והאנאבוליים ידוכאו.

המסלולים המטבוליים המתרחשים בתאים נמצאים תחת בקרה ברגישות גבוהה על ידי הרמה האנרגטית הרגעית בתאים; כאשר במצב נורמלי הרמה האנרגטית של רוב התאים נעה בין ערכים
של כ-0.8 עד כ-0.95.
מדד חלופי לרמה האנרגטית הוא פוטנציאל הפוספורילציה.
פירוש נוסף ערך זה עוסק במלנכוליה כקונספט. אם התכוונתם לתחריט של דירר, ראו מלנכוליה (תחריט).

**מלנכוליה** (באנגלית: **Melancholia** או **Melancholy**) היא אחד המאפיינים של דיכאון קליני ודיסתימיה. יש המגדירים אותה כהפרעת מצב רוח של דיכאון לא-ספציפי, בפני עצמה. תקופת הדיכאון היא מעל לשנתיים, והתפקוד השוטף של האדם נפגע באופן חמור.[דרוש מקור]

מלנכוליה מופיעה אצל חולים הסובלים מדיכאון קליני, אבל לא אצל כל חולה הסובל מדיכאון קליני תופיע מלנכוליה. "נראה לי שהחיים שלי הם רחוקים מעצמי" הוא תיאור מייצג של אדם הסובל ממלנכוליה. בשפה היומיומית משתמשים לעיתים במילה "מלנכוליה" כמילה נרדפת ל"עצבות".

היסטוריה
--------

השם **מלנכוליה** מקורו ביוונית (μελας, melas "שחור", χολη, kholé "מרה").

מלנכוליה הוגדרה כמחלה כבר במאה ה-5 לפנה"ס בכתבי היפוקרטס, ותוארה כ"חוסר תיאבון, דכדוך, נדודי שינה, עצבנות, חוסר מנוחה", ובנוסף נאמר ש"אבל או פחד ממושכים מעוררים מלנכוליה".

תאוריית ארבע הליחות באה להסביר את מקורן של המחלות ומאפייני קווי אישיות. עודף של **מרה שחורה** נחשב כגורם למצב רוח מלנכולי. 

בתקופת הרנסאנס ובתקופת הרומנטיקה, נחשבה מלנכוליה כניסיון המעשיר את הנפש, והמחלה נתפסה כמתנה מבורכת, והיו אף כאלו שייחסו לעצמם את המחלה מבלי לחלות בה.

לדוגמה, ז'וזף-לואי לגראנז' סבל מהתקפות של מלנכוליה.

המצב כיום
---------

בדיכאון קליני מלנכוליה חשובה להגדרת ואבחנת הפרעות נפשיות, אף על פי כן הגדרת מלנכוליה ב-DSM III ו-DSM III-R שקדמו ל-DSM IV עדיין לא כללו פרמטרים נוירו-אנטומיים, תורשתיים ותגובה לטיפול. כיום המגבלות בשימוש בהגדרת מלנכוליה עדיין ניכרות ועל כן מפריעות לקביעת אבחנה מדויקת.

תסמינים
-------

* מצב רוח דיכאוני, גם ללא סיבה ברורה.
* אי-יכולת ליהנות מפעולות יום-יומיות, כמו מאכילה, מקשר חברתי ומקשר מיני.
* דיכאון עמוק יותר בשעות הבוקר.
* הקדמת היקיצה בשעתיים לפחות, בעקבות דיכאון.
* הפרעה פסיכומוטורית המתבטאת בתנועות ותגובות איטיות מאוד, היעדר הבעת פנים וקושי להתרכז. ההפרעה יכולה להתבטא גם באי-שקט.
* שינויים בתיאבון, כמו אכילת יתר או חוסר תיאבון.
* רגש אשמה.

טיפול
-----

הטיפול הוא אנטי-דיכאוני. התרופות שייכות לקבוצת עיכוב ניצול מחדש של סרוטונין (SSRI), תרופות ממשפחת הטריציקליות או נזעי חשמל.

במחקרים חדשים הופיעו סימנים של מלנכוליה אצל חלק מהחולים הדיכאוניים שטופלו בתרופות מקבוצת SSRI. כאשר ניתן טיפול בנזעי חשמל או בנורטריפטילין, התגובה הייתה חיובית, דבר המצביע על הצורך להימנע ממתן תרופות מקבוצת SSRI לחולים דיכאוניים עם מלנכוליה.

ראו גם
------

* דיסתימיה
* דיכאון קליני
* עצבות

לקריאה נוספת
------------

* זיגמונד פרויד, אבל ומלנכוליה, הוצאת רסלינג, 2002

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מלנכוליה** |
| ויקישיתוף תמונות ומדיה בוויקישיתוף: **מלנכוליה** |

* מנשה כהן, בעקבות המלנכוליה, באתר פסיכולוגיה עברית, 30 באפריל 2010
* מלנכוליה, באתר אנציקלופדיה בריטניקה (באנגלית)
* מלנכוליה, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563006405171
* BNE: XX525217
* BnF: cb119324738 (data)
* GND: 4038515-2
* LCCN: sh85083364
* NKC: ph117233

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
צילום מסך מתוך תשדיר הבחירות
**תרשיש** הייתה מפלגה שהתמודדה בבחירות לכנסת השתים עשרה בשנת 1988. בראש המפלגה עמד משה דואק, שהשליך רימון יד בכנסת בשנת 1957 וריצה בעקבות כך 15 שנות מאסר. סימנה היה "זעמ", היא זכתה ל-1,654 קולות ולא עברה את אחוז החסימה.

מצע המפלגה כלל דרישה לשילוב הספרדים במחצית ממשרדי הממשלה, חברי הכנסת, ההסתדרויות, העיריות, ההנהלה הציונית והסוכנות היהודית. כמו כן דרש דואק להקים טכניון ואוניברסיטה בנתניה ולנהל את משרד ראש הממשלה, משרד הביטחון, משרד החינוך, משרד האוצר ומשרד המשפטים.

תשדיר הבחירות שהגיש נפתח בקריאה "נוער נוער נוער! כולם משקרים לכם, כל הנאבקים לשלטון, מכל המפלגות, הם כנופיות שקרנים שאפתנים קרייריסטים על חשבון העם" והפך עד מהרה לקאלט.

קישורים חיצוניים
----------------

* תרשיש - זעמ, באתר וואלה!‏, 29 בנובמבר 2005
* סמדר שילוני, קטנים אבל אופטימים, באתר ynet, 22 בדצמבר 2002
* אבי שילון, נוער נוער נוער, באתר nrg‏, 20 בדצמבר 2002

הערות שוליים
------------

1. ↑   זעמ תרשיש - בחירות 1988, סרטון בערוץ "Rami Shtivi", באתר יוטיוב (אורך: 02:06)
2. ↑  סמדר שילוני, תעמולה רבה על לא דבר, באתר ynet
סיור האס אס ב-1941 במאוטהאוזן בראשות היינריך הימלר (במרכז). השתתפו בו אוטו קום (בשורה הראשונה משמאל), וילהלם ביטריך ופאול האוסר, שהפכו לאנשי מפתח ב-HIAG לאחר המלחמה.
מפגש של אנשי "HIAG Ostsachsen" בהר אולריכסברג בשנת 2003.
**HIAG** (בגרמנית: **Hilfsgemeinschaft auf Gegenseitigkeit der Angehörigen der ehemaligen Waffen-SS**; מילולית, "האגודה לסיוע הדדי של חברי הוואפן-אס אס לשעבר") הייתה קבוצת לובי וארגון שנוסד על ידי אנשי Waffen-SS לשעבר ובכירים במערב גרמניה בשנת 1951 ומטרתו העיקרית הייתה להשיג שיקום חוקי, כלכלי והיסטורי של הוואפן-אס אס.

כדי להשיג מטרות אלה, השתמש הארגון במגעים עם מפלגות פוליטיות, והשתמש במאמצי שכתוב ותעמולה באמצעות פרסום כתבי-עת, ספרים ונאומים פומביים. בית הוצאה לאור בבעלות HIAG, מונין פרלאג, שימש במה למטרות הפרסום. כך פורסמו 57 כותרי ספרים ויותר מ-50 שנה של כתבי עת חודשיים, תוארו על ידי היסטוריונים כאפולוגיה רוויזיוניסטית.

בשל הקשר לעבר הנאצי של חבריה, HIAG היה נושא למחלוקת משמעותית, הן במערב גרמניה והן מחוץ לגרמניה. הארגון נסחף לקיצוניות ימנית גלויה בהיסטוריה המאוחרת שלו והתפרק בשנת 1992 ברמה הפדרלית, אך קבוצות מקומיות, יחד עם הירחון של הארגון, ממשיכות להתקיים גם במאה ה-21.

בעוד HIAG השיגה רק חלקית את יעדיה לשיקום חוקי וכלכלי של הוואפן-אס אס, מאמצי התעמולה שלה הביאו לעיצוב מחדש של דמותו של הוואפן-אס אס בתרבות הפופולרית. התוצאות עדיין מורגשות, כאשר כמות גדולה של מחקרים היסטוריים חובבנים, זיכרונות, אלבומים, אתרי אינטרנט ומשחקי מלחמה יוצאים לאור.

ראו גם
------

* ODESSA

קישורים חיצוניים
----------------

ויקישיתוף מדיה וקבצים בנושא **HIAG** בוויקישיתוף
* איחוד משפחות נאציות [ *Familientreffen der Nazis* ] : טקסט משנת 1985 בעיתון "שטרן" מאת גרהרד קרומשרידר; בגרמנית. הטקסט הופיע בספרו **הייתי אחד מהם** ( *Ich war einer von ihnen*, *Eichborn* -Verlag, 1987).
* "להיות וויקינג": ההיסטוריון רוברט סיטינו על השבת Waffen-SS, באתר *HistoryNet*

הערות שוליים
------------

1. ↑  "Why Is This GOP House Candidate Dressed as a Nazi?". *The Atlantic*. אורכב מ-המקור ב-21 בדצמבר 2015. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007390788905171
* GND: 2032541-1
* LCCN: no2011175967
* SUDOC: 160112974
* VIAF: 188314703
* WorldCat: lccn-no2011175967

 |
**זאב (זאביק) רם** הוא ניצב בדימוס במשטרת ישראל, שכיהן קודם לכן כקצין בכיר בחיל השריון שעוטר בעיטור המופת.

חייו
----

רם נולד בפולין ועלה לישראל ב-1948. התגייס לצה"ל ב-1957.
רם שירת בחיל השריון כחייל וכקצין. במלחמת ששת הימים, היה מפקד פלוגת טנקים בדרגת סרן וביום 5 ביוני הסתער עם פלוגתו בקרב על אבו עגילה על כוחות אויב. לאחר שהטנק בו לחם עלה על מוקש, נטש אותו ועבר באופן רגלי לטנק אחר. על אומץ לבו והשלמת המשימה כמפקד הכוח הלוחם ניתן לו עיטור המופת. במלחמת יום הכיפורים נשא בדרגת סגן-אלוף והשתתף בקרבות בחצי האי סיני. לאחר שאסף יגורי נפל בשבי הצבא המצרי ב 8 באוקטובר, ומחליפו שמואל (מולה) הרמתי נהרג ב-11 באוקטובר, קיבל את הפיקוד על גדוד 113 ועמד בראשו עד תום הלחימה. הגדוד ספג אבדות רבות במלחמה ומרבית כליו יצאו מכלל שימוש.
בתקופת שירותו הצבאי, שירת רם גם בבית הספר לשריון, בבסיס האימונים המרכזי של יחידות השדה צאלים והיה מפקד חטיבת טנקים. 

בשנת 1976 פרש מצה"ל וסיים את שירותו בדרגת אלוף-משנה. באותה שנה הצטרף למשטרה כמפקד המשמר האזרחי במרחב הנגב. לאחר מכן שימש סגן ראש אגף מבצעים ופיקד משנת 1981 על בית הספר הארצי לשוטרים.. בשנת 1986 נמנה עם מייסדי בית מורשת משטרת ישראל.
בפברואר 1990 קודם לדרגת ניצב ומונה למפקד המשמר האזרחי, בראשו עמד כשנה.
בסוף 1990 מונה כנציג משטרת ישראל בגרמניה.
לאחר פרישתו לגמלאות התמנה כמנהל בית מורשת משטרת ישראל.

הערות שוליים
------------

1. ↑  זאב רם באתר יד לשריון
2. ↑  תולדות המשמר האזרחי באתר משטרת ישראל (עמוד 126)

| מפקדי המשמר האזרחי |
| --- |
| 

|  |
| --- |
| מולה כהן • שאול גבעולי • ברוך לוי • עוזי ברגר • זאב רם • שלמה גל • יוסף זכריה • חיים קליין • יעקב רז • אסתר דומיניסיני • דוד קראוזה • משה מזרחי • אהרן פרנקו • עוזי רוזן • יורם הלוי |

 |





]
**אלוק שארמה** (נולד ב-7 בספטמבר 1967) הוא פוליטיקאי בריטי המכהן כשר בממשלת הממלכה המאוחדת ועמד בראש ועידת האומות המאוחדות לשינוי אקלים COP26.

ביוגרפיה
--------

שארמה נולד למשפחה הינדית באגרה שבמדינת אוטר פרדש בהודו. הוריו היגרו לאנגליה כשהיה בן חמש והשתקעו בעיר רדינג. אביו, פרם, היה מעורב בפוליטיקה השמרנית ברדינג, עמד בראש מחוז ברקשייר של המפלגה השמרנית וסייע בהקמת השדולה הפרלמנטרית לידידות עם הודו.

שארמה למד בבית ספר תיכון עצמאי ולאחר מכן סיים תואר ראשון בפיזיקה יישומית ואלקטרוניקה באוניברסיטת סלפורד. הוא הוסמך כרואה חשבון לאחר התמחות בחברת דלויט במנצ'סטר, ועבד כיועץ פיננסי בחברת SMBC היפנית ו-SEB השוודית.

קריירה פוליטית
--------------

ב-2006 נבחר שארמה למועמד המפלגה השמרנית מטעם מחוז הבחירה רדינג מערב, ונכנס לראשונה לפרלמנט לאחר בחירות 2010. תפקידו הפרלמנטרי הראשון היה במסגרת ועדת המדע והטכנולוגיה בשנים 2010–2011. לאחר מכן מונה לתפקיד תחת שר האוצר מארק הובאן, ובמסגרת תפקידו היה שותף לניסוח רפורמות בתחומי הפנסיה והבנקאות. בשנים 2012–2015 כיהן כסגן יו"ר המפלגה השמרנית, וב-2014 עמד בראש השדולה של המפלגה לידידות עם הודו. בהמשך מונה להיות שליח מיוחד של ראש ממשלת בריטניה בהודו, וב-2016 נכנס למשרת תת-שר במשרד החוץ.

שארמה כיהן בממשלתה של תרזה מיי כשר השיכון בין השנים 2017 ל-2018 במקומו של גאווין בארוול שלא הצליח להיבחר מחדש לפרלמנט בבחירות הכלליות באותה שנה. חודש לאחר כניסתו לתפקיד נאלץ להוביל את התגובה הממשלתית לשריפה במגדל גרנפל, וזכה לתמיכה בציבור על ההזדהות שהביע בפרלמנט עם קורבנות האסון.

בתחילת 2018 מונה לתפקיד שר התעסוקה, ולאחר בחירתו של בוריס ג'ונסון לראשות הממשלה והתפטרותו של רורי סטיוארט מהתפקיד, עבר שארמה לעמוד בראש המשרד לפיתוח בינלאומי.

במסגרת חילופי הגברי בקבינט בשנת 2020 קודם לתפקיד שר העסקים, האנרגיה והאסטרטגיה התעשייתית, במקומה של אנדריאה לדסם שפוטרה, והיה אחד מנציגי הממשלה בתדרוכים היומיים לציבור בזמן מגפת הקורונה.

בינואר 2021 התפטר שארמה מתפקידו כדי לעמוד בראש ועידת האקלים COP26 אך המשיך להשתתף בישיבות הקבינט במעמד של שר.

חיים אישיים
-----------

שארמה מתגורר בקאוורשאם, נשוי לאינגלה ולזוג שתי בנות. ב-2019 נשא את שבועת האמונים שלו בפרלמנט כשידו מונחת על עותק של בהגווד גיטא.

קישורים חיצוניים
----------------

ויקישיתוף מדיה וקבצים בנושא **אלוק שארמה** בוויקישיתוף
* אתר האינטרנט הרשמי של אלוק שארמה (באנגלית)
* אלוק שארמה, ברשת החברתית פייסבוק

* אלוק שארמה, ברשת החברתית אקס (טוויטר)

* אלוק שארמה, ברשת החברתית אינסטגרם

הערות שוליים
------------

1. ↑  ועידת האקלים הסתיימה בתוצאות מאכזבות, באתר mako, ‏2021-11-14
2. ↑  Grenfell survivors heckle housing minister at televised meeting, the Guardian, ‏2017-06-28 (באנגלית)
3. ↑  "מעסיקים בבריטניה יעמדו לדין אם לא יגנו על העובדים מהידבקות". *TheMarker*. נבדק ב-2022-07-14.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1268803316
* UKPARL: FyvJWi3Q
* VIAF: 778166479507107840001
* WorldCat (עם VIAF): 778166479507107840001

 |
**אוגוסט פאול פון וסרמן** (בגרמנית: **August Paul von Wassermann**,‏ 21 בפברואר 1866 בבמברג - 16 במרץ 1925) היה רופא ומיקרוביולוג גרמני ממוצא יהודי, ידוע בין השאר בתרומתו לאבחון הסרולוגי של מחלת העגבת.

חייו
----

אוגוסט פון וסרמן נולד כבן השני של הבנקאי החצר הבווארית, אנג'לו פון וסרמן, הוא למד רפואה באוניברסיטאות ארלנגן ושטרסבורג בשנים 1889-1884. אחרי הסמכתו כרופא, החל משנת 1890 התחיל לעבוד עם רוברט קוך במכון למחלות זיהומיות בבית החולים "שאריטה" בברלין. התמנה שם כרופא בכיר ומאוחר יותר כיורש של לודוויג בריגר (1919-1849) כרופא ראשי של המחלקה הקלינית של המכון. בשנת 1906 הוטל עליו לנהל את המחלקה לטיפול נסיוני ולחקר הנסיוב. 

וסרמן פיתח יחד עם אלברט נייסר וקארל ברוק מבחן פיקסציה של ה"משלים" ששימש לאבחון סרולוגי של העגבת, שנה בלבד אחרי שזוהה גורם המחלה. מבחן זה איפשר אבחונה המוקדם של העגבת, למרות התמונה הקלינית הבלתי ספציפית שלה, ובאופן זה סייע במניעת הפצתה.
המבחן וסרמן גילה שמחלת "השיתוק הכללי המתקדם" הוא הפרעה מוחית שנגרמת על ידי העגבת שלא טופלה. 
מבחן וסרמן או בורדה-וסרמן נשאר זמן רב כלי יסודי לאבחון העגבת ומניעתו אך הוחלף עם הזמן בחלופות מודרניות יותר. 

החל משנת 1913 ועד יום מותו וסרמן היה מנהל מכון הקייזר וילהלם לטיפול נסיוני בברלין-דאהלם. וסרמן היה נשוי לאליס פון טאוסיג, בתו של תאודור פון טאוסיג, ולזוג נולדו שני ילדים, רוברט ופרנץ. פרנץ עלה לישראל ונפטר בתל אביב ב-1956.

וסרמן היה הזוכה הראשון לפרס ארונסון בשנת 1921.

קישורים חיצוניים
----------------

ויקישיתוף מדיה וקבצים בנושא **אוגוסט פון וסרמן** בוויקישיתוף
* ביוגרפיה באתר Who named it
* אוגוסט פון וסרמן, באתר "Find a Grave" (באנגלית)
* אוגוסט פון וסרמן, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007520918105171
* BIBSYS: 90542393
* CANTIC: a11859283
* GND: 117149209
* ISNI: 0000 0000 8380 1604
* LCCN: no2008084320
* NKC: nlk20000084879
* NLA: 35791702
* NTA: 07060939X
* SNAC: w64x9v3g
* SUDOC: 126776768
* Trove: 1089663
* VIAF: 47532498
* WorldCat: lccn-no2008084320

 |
פירוש נוסף ערך זה עוסק ברבה הספרדי של חדרה. אם התכוונתם למשמעות אחרת, ראו שמעון ביטון (חדרה) (פירושונים).תבנית {{אישיות רבנית}} ריקה מתוכן. יש להזין פרמטרים בערך או בוויקינתונים. 
הרב **שמעון חנניה ביטון** (נולד בשנת 1944) הוא הרב הראשי לשעבר ואב"ד חדרה וראש ישיבת "אור יוסף".

ביוגרפיה
--------

נולד במרקש שבמרוקו, ובגיל 11 עלה עם הוריו לישראל והתגורר בבאר שבע. כעבור שנתיים החל ללמוד בישיבת בית יוסף בבני ברק, ולאחר שלוש שנים עבר ללמוד בישיבת מגדיאל אצל הרב נחום לסמן, עמו למד בחברותא כחמש שנים. בהיותו בחור מסר שיעורים לחבריו בישיבה. בד בבד עם לימודיו הישיבתיים למד מחוץ לסדרי הישיבה את תחום "איסור והיתר" בשבת ועירובין. בגיל 17 נסמך להוראה.[דרוש מקור]. 

לאחר נישואיו למד במשך חמש שנים בכולל היכל התלמוד בתל אביב. לאחר מכן שימש כר"מ בישיבת "חומת ציון" בבני ברק, וזמן קצר לאחר מכן נבחר לכהן כראש ישיבה קטנה בחדרה. בשנת תשל"ב, בהיותו בגיל 28, נבחר לכהן כרב שכונת גבעת אולגה. בשנים אלו נבחן אצל גדולי הרבנים הספרדים וקיבל תעודת כושר לרב עיר. 

בשנת תשל"ח נבחר לכהן כרבה הראשי של עיר חדרה, במקום הרב שלום אלבז. שימש כראש ישיבת "אור יוסף" בחדרה.

הקים את הישיבה הקטנה "אור יוסף" שבגבעת אולגה, בראשה עומד כיום בנו הרב שמואל. כמו כן הקים את תלמוד תורה "חפץ חיים" ובית הספר לבנות "תהילה". בשנת 2013 הוקם הסמינר לבנות "באר מרים".

בדצמבר 2020, לאחר כ-42 שנים, סיים את תפקידו ברבנות העיר חדרה, כאשר נבחר בנו הרב ישראל מאיר ביטון לתפקיד.

בניו
----

* הרב שמואל מיכאל – ראש ישיבת "אור יוסף" בחדרה.
* הרב אהרון – ראש ישיבת תורת חיים וחתנו של הרב ראובן אלבז, ראש ישיבת אור החיים.
* הרב ישראל מאיר – רב העיר חדרה, ראש מוסדות "אדרת אליהו", חבר בית דין לענייני ממונות לצד הרב ציון בוארון, ומחבר הספר "טל לישראל".
* הרב מנחם אליהו – משגיח בישיבת "אור יוסף" ורב קהילת "תפארת פנחס" בעיר נתניה.
* בועז ביטון – יו"ר תנועת ש"ס בחדרה וסגן ראש העיר מטעם המפלגה

הערות שוליים
------------

1. ↑  ראו: היכל התלמוד - תל-אביב, שאלונים + דו"חות, באתר ארכיון המדינה, עמ' 9
2. ↑  לאחר סאגת בחירות ארוכה: נבחר רב חדש לעיר חדרה, באתר "סרוגים", 6 בדצמבר 2020
בכתיבת ספר תורה
הרב **דוד שלום צדקה** (נולד בה'תרצ"ו, 1936) הוא רבה הספרדי של פרדס חנה-כרכור. זקן רבני הערים במדינת ישראל בתפקיד רשמי, בנו של ראש ישיבת פורת יוסף הרב יהודה צדקה.

ביוגרפיה
--------

נולד בירושלים לרב יהודה צדקה ולרבנית פהימה בשנות ה-30 של המאה ה-20, בן שני לאחר הבכור הרב משה צדקה. כשנה לאחר לידתו החל אביו למסור שיעורים בישיבת פורת יוסף, הם התגוררו באותה העת ברחוב חיים עוזר בשכונת בית ישראל בירושלים. בילדותו התחנך בתלמוד תורה בני ציון, ובבחרותו למד בישיבת פורת יוסף והיה תלמידו של הרב עזרא עטייה. לאחר מכן למד במכון הארי פישל שם הוסמך לכהן כרב עיר. נישא למרגלית לבית ויזאן.

לאחר נישואיו התגורר ברחוב צפניה בירושלים, עד שנקרא לכהן כרב הקהילה היהודית בארגנטינה, בשנת 1971 התמודד על משרת רב העיר הספרדי של פרדס חנה-כרכור מול הרב שלמה משה עמאר, ניצח בבחירות והתמנה למשרה לצד רב העיר האשכנזי, הרב חיים יעקב לוין. מאז פטירת הרב לוין ב-1992 מכהן הרב צדקה לבדו כרב העיר.

### פעילותו ותפקידים נוספים

הרב צדקה עם הרב יצחק יוסף
בנוסף לתפקידו, הרב מוסר שיעורי תורה ודרשות ברחבי הארץ, מלבד שיעוריו הקבועים בהלכה בפרדס חנה ובגבעת אולגה. עודד הקמת שיעורי ערב וכנסים לצעירים, יזם והקים רשת שיעורי תורה לתושבי פרדס חנה וחדרה יחד עם הרב שמעון ביטון והרב דוד משתה, שיעורים המכונים בשם "בר בי רב" ומתקיימים בימי חופשה וכדומה. הוא ידידו של הרב הראשי לישראל הרב יצחק יוסף, והיה מוסר את השיעור המקדים בבית הכנסת היזדים, מדי שנה במוצאי השבת הסמוכה ליום השנה של אביו הרב יהודה צדקה. כן הוא מעביר שיעור ביום הזיכרון לחללי מערכות ישראל בבית "יד לבנים" בפרדס חנה.

  

הוא עודד את הקמתם של בתי כנסת רבים בפרדס חנה וכרכור, ולאחר פטירת אביו הקים על שמו את בית הכנסת "קול יהודה" בעיר, שם הוא מקפיד להתפלל בהנץ החמה,

משנת 1972 הרב משמש כחבר בגוף הבוחר למועצת הרבנות הראשית ואת הרבנים הראשים לישראל לצד רבנים ואישי ציבור אחרים.

משפחתו
------

* אביו, רבי יהודה צדקה.
* אחיו, הרב משה צדקה, ראש ישיבת פורת יוסף.
* אחיו, הרב אליהו צדקה, ראש כולל "דורשי תורה" ברמת גן.
* גיסו, הרב יעקב שכנזי, מו"צ בעדה החרדית הספרדית ומחבר ספרים.
* גיסו, הרב אבנר מרציאנו, אב בית דין וראש כולל בירושלים.
* הרב מרדכי אליהו הוא בן דודתו (אמו של הרב אליהו היא אחותו של אביו הרב יהודה צדקה).
* בנו, יעקב צדקה, הקים מוסדות חינוך ושימש ראש כולל, כיום חבר מועצה במועצת פרדס חנה

ספריו
-----

* **באהלי תורה** - מקבץ דרשותיו במסגרת "יום שכולו תורה".

לקריאה נוספת
------------

* מגזין עונג שבת, יום ליום, גיליון 1527, כ"ה אדר תשע"ז, ראיון מקיף עם הרב.
* גיליון תור הזהב, הדרך, ו בחשון תשע"ח, ריאיון עם הרב דוד צדקה.

קישורים חיצוניים
----------------

ויקישיתוף מדיה וקבצים בנושא **דוד צדקה** בוויקישיתוף
* הרב דוד צדקה בשיחה לצעירים יוטיוב.
* עשרות משתתפים בכינוס תורה בפרדס חנה בראשות הרב צדקה. באתר חב"ד אינפו, כ'ניסן תשע"ח.

הערות שוליים
------------

1. ↑  הרב צדקה הקב"ה שמח שיש לו בנים כמוכם, באתר בחדרי חרדים 3.1.2016.
2. ↑  רשומות - ילקוט הפרסומים, 7 בספטמבר 1972, עמוד 2444.
3. ↑  חברי הגוף הבוחר באתר סרוגים, 1.7.2013

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010482973805171
* ISNI: 0000 0000 3532 7207
* LCCN: n97009572
* VIAF: 2992160667599203560001
* WorldCat: lccn-n97009572

 |
**טוני טורק** (בגרמנית: **Toni Turek**;‏ 18 בינואר 1919 – 11 במאי 1984) היה כדורגלן גרמני ששיחק בעמדת השוער. זכה עם נבחרת גרמניה המערבית במונדיאל בשנת 1954.

ביוגרפיה
--------

טוני טורק נולד בשם אנטון טורק בדויסבורג ב-18 בינואר 1919.

הוא החל את הקריירה שלו בקבוצת הנוער דויסבורגר 1900. כעבור 10 שנים עבר טורק לטוס דויסבורג 48/99. בשנת 1950 עבר לפורטונה דיסלדורף. בין 1950–1954 שיחק 20 משחקים עבור גרמניה המערבית. הוא שיחק בגמר מונדיאל 1954 נגד הונגריה במשחק שכונה ה"נס של ברן" וזכה במונדיאל. בגמר טורק השמיט כדור בדקה ה-6 שפרנץ פושקש כבש מטעות זו. בדקה ה-24 כדור שבעט בעוצמה נאנדור הידגקוטי נעצר על ידי טורק ונחשב לאחת ההצלות הגדולות בהיסטוריה. בסיום המשחק עצר בעיטה נוספת הפעם מזולטן צ'יבור והמשחק הסתיים בסיום 2–3 לטובת הגרמנים. גרמניה ניצלה בגמר גם בזכות ההחמצות הרבות של ההונגרים שפגעו כמה פעמים במשקוף ובקורה כולל הצלה מקו השער של השחקן הגרמני ורנר קולמאייר.
בעקבות ההצלה לבעיטה של נאנדור הידגקוטי תואר טורק על ידי כתב הספורט הרברט צימרמן במילים "טוני, אתה אל כדורגל". מאוחר יותר נאלץ להתנצל על ההערה הזו מכיוון שהכנסייה התלוננה על ההשוואה של שחקן כדורגל עם אלוהים.

הפעם הראשונה שמאמנה לעתיד של גרמניה המערבית, ספ הרברגר, הבחין בטורק הייתה ב-27 בספטמבר 1936, כשגרמניה שיחקה משחק הכנה מול לוקסמבורג בקרפלד. לפני אותו משחק, קבוצות הנוער של קרפלד וטוס דויסבורג 48/99 נפגשו עם טורק בן ה-17 שעמד בשער דויסבורג. במהלך מלחמת העולם השנייה לטורק היה מזל שלא נפגע על ידי מפצל שפגע בקסדה שלו.

טורק היה משותק במותניים מאז אוגוסט 1973, ונפטר בנויס ב-11 במאי 1984 בגיל 65.

קישורים חיצוניים
----------------

ויקישיתוף מדיה וקבצים בנושא **טוני טורק** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Toni Turek, www.rheinische-geschichte.lvr.de (בגרמנית)

| **נבחרת מערב גרמניה – מונדיאל 1954 (אלופת העולם)** |
| --- |
| 1 טורק • 
2 לאבנד • 
3 קולמאייר • 
4 באואר • 
5 ארהרדט • 
6 אקל • 
7 פוסיפאל • 
8 מאי • 
9 מבוס • 
10 ליבריך • 
11 מצנר • 
12 ראן •
13 מורלוק • 
14 קלודט •
15 א.ואלטר •
16 פ.ואלטר •
17 הרמן •
18 ביזניגר •
19 פפאף •
20 שפר •
21 קובש •
22 קוויאטקובסקי •
מאמן: הרברגר | מערב גרמניהמערב גרמניה |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1031172939
* VIAF: 295517223
* WorldCat: viaf-295517223

 |
עטיפת הדיסק "חברים שרים טייב"
**איתן טייב** (נולד ב-4 באפריל 1971) הוא פוליטיקאי וכדורגלן עבר ישראלי ששיחק בעמדת הבלם. זכור בעיקר בגלל חלקו במשחק השרוכים, אשר זכה לכינוי כאשר טייב קשר את שרוכיו במהלך שהוביל לשער הניצחון של בית"ר ירושלים.

קריירה
------

טייב גדל במחלקת הנוער של הפועל בית שאן ובגיל 18 הצטרף לקבוצה הבוגרת. טייב היה שותף לעליה של המועדון לליגה הראשונה ואף נבחר לשחקן העונה בליגה הארצית. בקיץ 1994 חתם במכבי נתניה במדיה שיחק 15 משחקים. בסיום העונה, נתניה ירדה לליגה השנייה וטייב חזר לבית שאן.

ב-27 באפריל 1996 הבקיע את שער הבכורה שלו בליגה הראשונה בדקה ה-90 בתיקו 2-2 נגד בית"ר ירושלים. בעונת 1997/1998 רשם טייב את עונת השיא שלו מבחינת מספרים כאשר הבקיע 8 שערים מעמדת הבלם. בעקבות זאת טייב משך את תשומת ליבן של הקבוצות הגדולות בליגה. אולם ב-2 במאי 1998 התקיים משחק ליגה נגד בית"ר ירושלים בו ניצחה בית"ר 2-3. המוני טענות כנגד מכירת המשחק עלו נגד שחקני בית שאן בכלל בטענה שנתנו לבית"ר להגיע למצבים וכנגד טייב בפרט בגלל העובדה שקשר את שרוכיו במהלך שהוביל לשער של בית"ר. דבר זה אף נתן למשחק את השם משחק השרוכים. לטענתו, פרשת השרוכים מנעה ממנו להתקדם לקבוצה גדולה יותר.

בקיץ 2002 חתם במכבי אחי נצרת ובסיום העונה פרש מכדורגל.

פוליטיקה
--------

במשך שנים שימש כעוזרו של ראש עיריית בית שאן ז'קי לוי, ובהמשך עוזרו של ראש עיריית נצרת, עלי סלאם.

באוגוסט 2021 הודיע על כוונתו להתמודד נגד לוי לראשות העיר.

בבחירות המוניציפליות 2024, התמודד על ראשות העיר והגיע למקום שלישי עם פחות מ-14% מהקולות אחרי נועם ג'ומעה וז'קי לוי. למועצת העיר נבחר עם מנדט אחד והפך להיות חבר מועצת עיריית בית שאן.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* דניאל סמרי ועדי הרשליקוביץ, ‏"לא מספרים את האמת על השרוכים. זה מפרק אותי", באתר ערוץ הספורט, 23 באפריל 2018
* יונתן גינזבורג, ‏"הפועל מקבלת משחק וכולם מפחדים ושותקים", באתר ONE‏, 2 במאי 2023

הערות שוליים
------------

1. ↑  יגאל גולדשטיין, ‏איתן טייב יתמודד לראשות עיריית בית שאן, באתר ערוץ הספורט, 1 בנובמבר 2021
2. ↑  פחות מ-14 אחוזים: טייב לא נבחר בבית שאן, באתר ערוץ הספורט, 28 בפברואר 2024
**גַ'מְעִיַּת אל-עַרַבִּיַּה אל-פָתָאת** (בערבית:  **جمعية العربية الفتاة**, מילולית: החברה הערבית הצעירה) הייתה האגודה הלאומית הפאן-ערבית הראשונה במסגרת התנועה הלאומית הערבית. התנועה נוסדה ב-1911 בפריז, על ידי שבעה סטודנטים מ"סוריה הגדולה", בהם עווני עבד אל-האדי מג'נין, רפיק אל-תמימי משכם, ג'מיל מרדם ושוכרי אל-קוותלי מסוריה, תאופיק א-סווידי מעיראק ועיזאת דראוזה מג'מאעין כאגודת סתרים. התנועה הפכה לגרעין התנועה הלאומית ודגלה במתן עצמאות לארצות הלבנט מהאימפריה העות'מאנית ובאחדות מדינית של כל ארצות ערב.

התנועה יזמה וכינסה את הקונגרס הערבי הלאומי הראשון ביוני 1913 בפריז, אירוע שהיה בד בבד גם החשוב ביותר בפעולתה וגם האירוע שהביא לקרע הגדול ביותר בקרבה. לאחר נעילת הקונגרס הבטיחה הממשלה העות'מאנית להנהיג מספר תיקונים ברוח החלטות הקונגרס (מתן קדימות לשפה הערבית, למשל), כמו כן מינתה מספר אישים ערביים לאומיים למשרות במנגנון ובסנאט. הדבר יצר פילוג עמוק בין הלאומנים הקיצוניים בתנועת אל-פתאת לבין המתונים שהסכימו לויתורים הקלים שהחילה הממשלה העות'מאנית. 

בשנת 1914 עברו הפעילים המרכזיים בתנועה לדמשק, שם חברו לעזיז אל-מצרי שייסד קבוצה מחתרתית צבאית-למחצה בשם אל-עַאהְד אל-עַרַבִּי ("הברית הערבית"). בימי מלחמת העולם הראשונה והמרד הערבי שימשו כקצינים בצבאו של האמיר פייסל. כאשר הקים פייסל את ממשלתו קצרת הימים בסוריה יצאה התנועה ממסגרתה המחתרתית והפכה למפלגה פאן-ערבית בשם חִזב אל-אִיסתִקְלאל אל-עַרַבִּי ("מפלגת העצמאות הערבית"), הורתה הרעיונית של מפלגת אל-איסתקלאל הפלסטינית ושל מפלגות פאן-ערביות נוספות במרחב הערבי. בשנת 1919 הציגו אנשי אל-פתאת את העמדה הקיצונית לעצמאות ערבית מלאה בפני ועדת קינג-קריין, בניגוד לדעת פייסל שביקש מנדט בריטי, לדעת ארגונים מוסלמיים שביקשו מנדט של ארצות הברית ולדעת גורמים ערבים נוצרים שביקשו מנדט צרפתי.

פעילות התנועה, מציין יעקב שמעוני, הייתה נחלת חוג מצומצם של משכילים ולא פרצה להשפעה על שדרות רחבות של העם. עם זאת היוותה התנועה בית גידול אידאולוגי וחברתי למנהיגי התנועה הלאומית הערבית שלאחר מלחמת העולם הראשונה. ג'ורג' אנטוניוס החשיב את התנועה בספרו מ-1938 "ההתעוררות הערבית, המניפסט של הלאומיות הערבית" כתנועה האופוזיציונית החשובה ביותר באימפריה העות'מאנית וכגורם מכריע לביזורה.

ראו גם
------

* פרוטוקול דמשק

לקריאה נוספת
------------

* יעקב שמעוני, **ערביי ארץ ישראל**, תל אביב, תש"ז, עמוד 254 - 255

* Z.N. Zeine, **The Struggle for Arab Independence: Western Diplomacy and the Rise and Fall of Faysal's Kingdom in Syria**, Beirut 1960

קישורים חיצוניים
----------------

ויקישיתוף מדיה וקבצים בנושא **אל-פתאת** בוויקישיתוף
* אליעזר טאובר, ועדת קינג-קריין בארץ ישראל, קתדרה 69
**אביבי זוהר** (נולד ב-4 בדצמבר 1972) הוא כדורגלן עבר ישראלי ששיחק בעמדת הקשר התקפי ומאמן הפועל אזור מליגה א'.

קריירה
------

זוהר התחיל את הקריירה שלו במחלקת הנוער של מכבי יפו. בגיל 17, זוהר הצטרף לקבוצה הבוגרת בה שיחק ארבע עונות.

בשנת 1993 הצטרף להפועל חיפה ששיחקה אז בליגה הראשונה.

בשנת 1996 זוהר חזר לליגה הארצית כאשר חתם בהפועל אשקלון, עימה רשם עלייה לליגה הלאומית לראשונה בהיסטוריה של המועדון.

בהמשך הקריירה, זוהר שיחק בהפועל בית שאן, הכח רמת גן ובית"ר באר שבע בה פרש בגיל 30.

בשנת 2007, זוהר חזר לשחק כדורגל כאשר הצטרף לא.ס. רמת אליהו, קבוצה שהתאחדה עם מכבי יפו.

לקראת עונת 2008/2009 אוהדי מכבי יפו הקימו את הקבוצה מחדש בשם "מכבי קביליו יפו" בליגה ג', אליה הצטרף זוהר בתחילת העונה. זוהר היה לשחקן הראשון ששיחק בקבוצה בגלגולה הקודם ובגלגולה הנוכחי. בעונה זו, זוהר כבש 32 שערים ב-27 משחקי ליגה והיה שותף לעלייה של הקבוצה לליגה ב'. בתום העונה זוהר פרש מכדורגל בשנית.

לאחר הפרישה
-----------

עם פרישתו מכדורגל בשנית, מונה זוהר למאמן מכבי יפו, אך בתחילת העונה פוטר מתפקידו עקב היכולת הנמוכה שהציגה הקבוצה. ב-2016 זוהר אימן במחלקת הנוער של מכבי עירוני בת ים.

לאחר שעזב את בת ים, שימש זוהר כמאמן מנטלי ובמקביל מנהל את חברת סוכנות השחקנים "רוברטו ספורט" ביחד עם הסוכן רוברטו בן שושן. במסגרת עבודתו כמאמן מנטלי, שימש אביבי זוהר כמאמן מנטלי במחלקות הנוער של הפועל ניר רמת השרון ושל מכבי עירוני בת ים.

ב-8 ביוני 2020, מונה למאמן הפועל לוד.

ב-1 ביולי 2021, זוהר חתם במ.כ. חולון ירמיהו, אך ב-1 בדצמבר הודיע על התפטרותו מאימון הקבוצה. ב-18 בדצמבר מונה למאמן הפועל אזור.

חיים אישיים
-----------

אחיו הגדול הוא כדורגלן העבר והפרשן איציק זוהר. השניים גדלו במעברת בת ים. נשוי ואב לילדים.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* גדי בלום, "אם היה לי מאמן מנטלי, כמוני היום, יכולתי לשחק באירופה", באתר isport, 2 ביולי 2016
* איילת רוטה-גבאי, הכסף גדול והתרסקות גדולה: רכבת ההרים של אביבי זוהר, באתר mynet‏ בת ים, 2 באפריל 2018

הערות שוליים
------------

1. ↑  מיכאל וייסרמן, אביבי זוהר מונה למאמן הפועל לוד, באתר דאבל פס, 8 ביוני 2020
2. ↑  מערכת אתר דאבל פס, אביבי זוהר מונה למאמן ירמיהו חולון, באתר דאבל פס, 1 ביולי 2021
3. ↑  ויברח? אביבי זוהר התפטר מאימון ירמיהו חולון, באתר דאבל פס, 1 בדצמבר 2021
4. ↑  אביבי זוהר מונה למאמן הפועל אזור, באתר דאבל פס, 18 בדצמבר 2021
5. ↑  איילת רוטה-גבאי, הכסף גדול והתרסקות גדולה: רכבת ההרים של אביבי זוהר, באתר mynet, ‏ 2 באפריל 2018
**מרים אמנדה וואלאס "מא" פרגוסון** (באנגלית: **Miriam Amanda Wallace "Ma" Ferguson**;‏ ‏13 ביוני 1875 – 25 ביוני 1961) הייתה פוליטיקאית אמריקאית, שכיהנה בשתי קדנציות כמושלת טקסס. היא הייתה האישה הראשונה שכיהנה בתפקיד זה, ואחת משתי הנשים הראשונות שכיהנו כמושלות בארצות הברית.

חיים אישיים
-----------

פרגוסון נולדה ב-13 ביוני 1875 בחווה במחוז בל בטקסס, לג'ו לפסלי וואלאס ואליזה אלמירה וואלאלס. היא למדה במכללת סלאדו ולאחר מכן במכללת ביילור פמיל. כשהייתה בת 24 התחתנה עם ג'יימס אדוארד פרגוסון, עורך דין. לזוג נולדו שתי בנות, אוידה ודוריס.

בין השנים 1915–1917 כיהן ג'יימס כמושל טקסס, אך הוא הואשם על ידי הסנאט של טקסס בגין פעולות שנקט כנגד אוניברסיטת טקסס. הסנאט הרשיע אותו ואסר עליו להחזיק שוב בתפקיד ציבורי בטקסס.

ג'יימס מת משבץ מוחי בשנת 1944.

קריירה
------

### קדנציה ראשונה

בשנת 1924, לאחר הדחתו של בעלה, התמודדה פרגוסון על המועמדות הדמוקרטית לתפקיד המושל והצליחה להיבחר. במהלך מסע הבחירות שלה היא הבהירה שהיא ממשיכה את דרכו של בעלה. באותה שנה היא ניצחה בבחירות הכלליות עם 58.9% וכך הפכה למושלת הראשונה של טקסס.

### קדנציה שנייה

בשנת 1932 התמודדה פרגוסון שוב בבחירות, והביסה את המועמד הרפובליקני אורוויל בולינגטון עם 61.6%. מיד לאחר כניסתה לתפקיד בינואר 1933 היה עליה להתמודד עם בעיות כלכליות שנוצרו בעקבות השפל הגדול, מה שגרם לה לקצץ בתקציבי כוחות הביטחון. מהלך זה גרם לעליית הפשיעה בטקסס.

בשנת 1940 התמודדה פרגוסון שוב על המועמדות הדמוקרטית, אך ללא הועיל.

היא מתה מאי ספיקת לב בשנת 1961, בהיותה בגיל 86, ונקברה בבית הקברות של מדינת טקסס שבאוסטין.

הערות שוליים
------------

1. ↑  מרים א. פרגוסון, עץ משפחה, באתר Geni
2. ↑  מרים פרגוסון, באתר אנציקלופדיה בריטניקה

קישורים חיצוניים
----------------

ויקישיתוף מדיה וקבצים בנושא **מרים א. פרגוסון** בוויקישיתוף
* מרים א. פרגוסון, באתר "Find a Grave" (באנגלית)
* מרים א. פרגוסון, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1176531972
* ISNI: 0000 0000 4526 8466
* LCCN: n94011080
* NARA: 10574892
* SNAC: w67764sn
* SUDOC: 079107222
* VIAF: 6618544
* WorldCat: lccn-n94011080

 |
פירוש נוסף ערך זה עוסק באי-שוויון בתורת ההסתברות. אם התכוונתם לאי-שוויון על סדרות סופיות, ראו אי-שוויון הסכומים של צ'בישב.
בתורת ההסתברות, **אי-שוויון צ'בישב** (גם: **צ'בישוֹב**) הוא אי-שוויון המאפשר להעריך את ההתפלגות של משתנים מקריים על ידי התוחלת שלהם. האי-שוויון קרוי על שמו של ממציאו, המתמטיקאי הרוסי פפנוטי צ'בישב. 

אי-שוויון צ'בישב קובע כי אם השונות והתוחלת של משתנה מקרי {\displaystyle \ X} קיימות, אז
לכל {\displaystyle \ C>0} מתקיים: 



P
⁡
(

|

X
−
E
⁡
(
X
)

|

≥
C
)
≤

Var
⁡
(
X
)

C

2



{\displaystyle \operatorname {P} (|X-\operatorname {E} (X)|\geq C)\leq {\operatorname {Var} (X) \over C^{2}}}

{\displaystyle \operatorname {P} (|X-\operatorname {E} (X)|\geq C)\leq {\operatorname {Var} (X) \over C^{2}}}.

אי-שוויון צ'בישב מאפשר להעריך את ההסתברות לכך שמשתנה מקרי כלשהו יסטה במידה זו או אחרת מהתוחלת שלו באופן מדויק יותר מאי-שוויון מרקוב ונותן משמעות נוספת למושג השונות. בפרט נובע ממנו, שכאשר השונות קטנה, ההסתברות לסטיות גדולות מהתוחלת קטנה גם היא. בעזרת אי-שוויון צ'בישב אפשר להוכיח את החוק החלש של המספרים הגדולים למקרה הפרטי שבו לסדרת המשתנים המקריים יש שונות סופית. אי-שוויון צ'רנוף נותן גרסה חזקה יותר עבור משתני ברנולי.

בגרסה כללית יותר, אי-שוויון צ'בישב קובע כי {\displaystyle \operatorname {P} (|X|\geq C)\leq {\operatorname {E} (X^{2}) \over C^{2}}}. אי-שוויון קאנטלי הוא גרסה חד צדדית של אי-שוויון צ'בישב.

הוכחת אי-שוויון צ'בישב
----------------------

על פי ההגדרה:
{\displaystyle \operatorname {E} (f^{2})=\int \_{\Omega }f^{2}(\omega )\,dP(\omega )}.
אם נבצע אינטגרציה רק על קבוצת הנקודות במרחב ההסתברות עבורן {\displaystyle |f(\omega )|\geq C} נקבל גודל קטן
יותר או שווה לזה שהתחלנו ממנו:


∫

Ω

f

2

(
ω
)

d
P
(
ω
)
≥

∫

{
ω
:

|

f
(
ω
)

|

≥
C
}

f

2

(
ω
)

d
P
(
ω
)
≥

∫

{
ω
:

|

f
(
ω
)

|

≥
C
}

C

2

d
P
(
ω
)
=

C

2

P
⁡
(

|

f

|

≥
C
)

{\displaystyle \int \_{\Omega }f^{2}(\omega )\,dP(\omega )\geq \int \_{\{\omega :|f(\omega )|\geq C\}}f^{2}(\omega )\,dP(\omega )\geq \int \_{\{\omega :|f(\omega )|\geq C\}}C^{2}\,dP(\omega )=C^{2}\operatorname {P} (|f|\geq C)}

{\displaystyle \int _{\Omega }f^{2}(\omega )\,dP(\omega )\geq \int _{\{\omega :|f(\omega )|\geq C\}}f^{2}(\omega )\,dP(\omega )\geq \int _{\{\omega :|f(\omega )|\geq C\}}C^{2}\,dP(\omega )=C^{2}\operatorname {P} (|f|\geq C)}
ועל ידי חלוקה של שני האגפים ב {\displaystyle \,C^{2}} מקבלים את אי-שוויון צ'בישב.

ניתן גם להוכיח את אי-שוויון צ'בישב ישירות מאי-שוויון מרקוב.

קישורים חיצוניים
----------------

ויקישיתוף מדיה וקבצים בנושא **אי-שוויון צ'בישב** בוויקישיתוף
* אי-שוויון צ'בישב, באתר אנציקלופדיה בריטניקה (באנגלית)
* אי-שוויון צ'בישב, באתר MathWorld (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LNB: 000327250

 |
**גדי ספקטור** (נולד ב-27 באפריל 1950) הוא שיט פאראלימפי.

ספקטור נולד בתל אביב ובשירותו הצבאי היה לוחם סיירת חרוב. במהלך לימודיו האקדמיים באוניברסיטת ניו יורק חזר לארץ להילחם במלחמת יום הכיפורים. הוא שירת כסגן מפקד פלוגה בחצי האי סיני ונפצע באורח קשה מהפגזה ארטילרית, פציעה בעקבותיה עבר קטיעה של רגל שמאל.

בתום שנת שיקום חזר ספקטור לארצות הברית וסיים את לימודיו. הוא התמחה באנתרופולוגיה פיזית והתנהגותית של קופים ובסיום הלימודים עבד תקופה באפריקה. בשנת 1978 החל לימודי פסיכולוגיה התפתחותית במרכז האקדמי רופין ובסיומם נמנה מספר שנים על סגל ההוראה של המכללה האקדמית בית ברל.

ספקטור עסק בספורט נכים בענפים שונים (שיט תחרותי, רכיבה ואופני יד) והצטרף לפעילות עמותת אתגרים. במשחקים הפאראלימפיים סידני (2000) היה יחד עם ארנון אפרתי ודרור כהן חבר בנבחרת השייט שדורגה במקום השמיני.

ספקטור תושב חופית.

קישורים חיצוניים
----------------

* פירוט השתתפותו בתחרויות המשחקים הפאראלימפיים באתר הרשמי של IPC (באנגלית)
* גדי ספקטור באתר הצילום של שי אלוני

|  משלחת ישראל למשחקים הפאראלימפיים סידני (2000)  |
| --- |
|  **אתלטיקה** | נחמן וולף • מדליית ארד ליוגב קנזי יוגב קנזי |
|  **הרמת משקולות** | חגית בריל |
|  **טניס בכיסאות גלגלים** | גיל נאור • אייל שרטוב |
| טניס שולחן **טניס שולחן** | מדליית כסף לזאב גליקמן זאב גליקמן |
|  **כדורעף** | נבחרת ישראל בכדורעף (גברים) (יאיר בן-דור, אבי בן-שמחון, דניאל גלעדי, גיל גרוס, עדי דויטש, חגי זמיר, גיל חבה, נסים פרנקו, חן צור, אליעזר קלינה, צבי קרש (קפטן)) |
|  **סיף** | אלישע עזרא |
|  **קליעה** | אברהם הדסי • מדליית ארד לדורון שזירי דורון שזירי • אליהו חברה |
| רכיבה **רכיבה** | איתי צוק |
|  **שחייה** | חנוך בודין • רון בולוטין • יזהר כהן • מדליית זהב לקרן ליבוביץ'מדליית זהב לקרן ליבוביץ'מדליית זהב לקרן ליבוביץ' קרן לייבוביץ' • אוריאל מוזס • יצחק ממיסטבלוב • ערן שמש |
| שיט **שיט** | צוות סונאר (ארנון אפרתי, דרור כהן, גדי ספקטור) |
נהר בקימברלי
**קימברלי** (באנגלית: **Kimberley**) הוא האזור הצפוני ביותר מבין תשעת האזורים המרכיבים את אוסטרליה המערבית. גבולות האזור הם הים ההודי ממערב, ים טימור בצפון, מדבר החול הגדול ומדבר טאנאמי שבאזור פילבארה מדרום, והטריטוריה הצפונית ממזרח.
האזור נקרא על שמו של מזכיר המדינה לענייני מושבות בממשל הבריטי ג'ון וודהאוס (1826–1902), הרוזן הראשון מקימברלי.

היסטוריה
--------

קימברלי היה האזור המיושב הראשון ביבשת אוסטרליה עם הגעת האדם לשם לפני 41,000 שנה, ככל הנראה דרך קבוצת האיים המוכרת היום כאינדונזיה.

דמוגרפיה
--------

אוכלוסיית קימברלי מונה כ-41,000 תושבים, וגדלה ב-4.8% בשנה בממוצע, בערך פי 3 מכלל אוסטרליה המערבית.
תושבי האזור פזורים בצורה אחידה על פני האזור למעט 3 ערים מרכזיות בהן למעלה מ 2,000 תושבים: ברום (15,000), דרבי (3,600) וקונונורה (5,000) שאר התושבים פזורים בעיירות קטנות הממוקמות על הדרכים.  

33% מתושבי האזור הם אבוריג'ינים.

פוליטיקה
--------

פרק זה לוקה בחסר. אנא תרמו לוויקיפדיה והשלימו אותו.

גאוגרפיה
--------

פארק לאומי בקימברלי   
בתמונה ניתן לראות את השכבות מהן מורכבת אבן החול האופיינית למקום.
אזור קימברלי משתרע על שטח של כ-423,517 קילומטר רבוע, שטח הגדול פי 19 משטחה של מדינת ישראל ופי 3 משטחה של אנגליה.
בצפון קימברלי קיים רכס הרים תלול ומחורץ העשוי אבן גיר, שתלוליותיו האופייניות נוצרו על ידי חריצת רוחות המונסון את ההרים. בקצהו הדרומי של האזור משתנים פני השטח והופכים להיות רמה ירוקה האופיינת לאזורים טרופיים והם משמשים לרעיית בקר. באזור זה הקרקע העשויה אבן חול רכה נתונה לסחופת גשמים רבה מה שגורם להצפות כבישים תכופות. מרבית שטחי החוף בצפון האזור קשים לרחצה עקב היותם מסולעים, וניתן למצוא שם מפלים רבים בהם מפלי מיצ'ל הידועים. מערב האזור נוח יותר וניתן לגשת לחוף, אולם גם שם ייתכנו שינויי גאות ושפל משמעותיים.

### אקלים

האקלים של קימברלי הוא אקלים טרופי ו-90% מהמשקעים יורדים בעונה הרטובה הקצרה שבין חודש נובמבר לאפריל. כמות המשקעים השנתית היא הגבוהה במערב אוסטרליה. בעונה היבשה, ממאי עד אוקטובר, רוחות דרום מזרחיות גורמות לימים חמימים ושטופי שמש וללילות קרירים. מאז 1967 נגרמו עליות חדות של עד 250 מ"מ גשם בשנה באזור כולו, ומחקרים שבוצעו לאחרונה מצביעים על הזיהום המוגבר באסיה כגורם המרכזי לתופעה זו ולא ההתחממות הגלובלית. בשנים 1997 ו-2000 ירדו באזור גשמים כבדים במיוחד שגרמו להצפות קשות ושיבושי תנועה קשים במיוחד.

קימברלי הוא אחד האזורים החמים ביותר באוסטרליה עם טמפרטורה שנתית ממוצעת של 27°.

### קו החוף

קו החוף הצפוני של קימברלי מפורץ מאוד וההרים גולשים לתוך הים, הנהרות נשפכים לים במפלים קוצפים ובמרבית המקומות אין גישה ישירה לים, החוף המערבי מעט יותר נגיש לכלי רכב אולם גם שם תופעת הגאות והשפל משפיעה מאוד על קו החוף וישנה נסיגה משמעותית.
קיימים מספר חופים המאפשרים גישה קרובה לקו המים, חלקם בתשלום, חופי אזור קימברלי מתאפיינים בחול לבן וים כחול ובתולי.

כלכלה
-----

פרק זה לוקה בחסר. אנא תרמו לוויקיפדיה והשלימו אותו.

ראו גם
------

* גדר הארנבים האוסטרלית
* אוסטרליה המערבית
* תוכנית קימברלי

קישורים חיצוניים
----------------

ויקישיתוף מדיה וקבצים בנושא **קימברלי** בוויקישיתוף
* אתר האינטרנט הרשמי של קימברלי
* אביב בן צבי, ‏חווית הקימברלי שלי - סדרה בת שלוש כתבות, באתר GoTravel
* קימברלי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4683648-2

 |
הנחת אבן הפינה לשיכון הרבנים בירושלים. מימין לשמאל: רבי מרדכי רוקח מבילגוריי, **הרב משה אריה לייב שפירא**, הרב זליג ראובן בנגיס והרב משה בלוי. ה'תש"ה.
הרב **משה אריה לייב שפירא** (תרמ"ט, 1889 – י' בסיוון תשל"ב, 23 במאי 1972) היה ראש ישיבת תורת אמת בירושלים ורב ומו"ץ בשכונת בית ישראל בעיר.

ביוגרפיה
--------

נולד בירושלים לרב מאיר בנימין וגינעשא, בת הרב חיים יוסף דוד אזולאי (מצאצאי החיד"א). בצעירותו למד בישיבת עץ חיים. בנערותו היה מראשוני תלמידי ישיבת תורת אמת שנוסדה אז בחברון. נמנה עם מלוויו של רבי יוסף יצחק שניאורסון מחב"ד בביקורו בארץ ישראל בשנת תרפ"ט (1929).

בשנת תש"א (1941) התמנה לראש ישיבת תורת אמת בירושלים, ושימש בתפקידו שנים רבות. שימש גם כרב ומו"ץ בשכונת בית ישראל בעיר.

היה מעורכי כתב העת התורני "אהל תורה", יחד עם הרב גרשון לפידות, הרב שמשון אהרן פולונסקי ועוד. בשנת תשי"ז זכה בפרס הרב קוק על ספרו "טבעות זהב".

### מתלמידיו

* הרב שמואל אלעזר היילפרין, מילא את מקומו בראשות ישיבת תורת אמת וברבנות בשכונת בית ישראל בעיר.

### משפחתו

* חתנו הרב שמעון יוז'וק
* חתנו פנחס יוסף רבינוביץ, בנו של הרב מנחם נחום רבינוביץ, מחבר הספר מחשבת נחום ואב"ד בחיפה.
* נכדו הרב יוסף ישר, רב העיר עכו.

ספריו
-----

* **נימוקי מלב"ם** – על מסכתות הש"ס
* **טבעות זהב** (חלק ראשון) – על ספר קצות החושן
* **טבעות זהב** (חלק שני) – על ספר קצות החושן

קישורים חיצוניים
----------------

* גילוי וכיסוי בשיטת רבנו הזקן - מאמר מאת הרב אודות אדמו"ר הזקן.
* אנשים של צורה – מאמר לדמותו מאת תלמידו הרב שמואל אלעזר היילפרין (עמוד 16).
* תפילת חנה - סיפור מופת של הרב.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007515293705171
* LCCN: nr97002627
* VIAF: 12210015
* WorldCat (עם VIAF): 12210015

 |